Vsebina

# Risanje krivulj

Ikona Krivulja v orodni vrstici Risba odpre orodno vrstico za risanje krivulj Bézier. Krivulje Bézier določata začetna in končna točka, imenovani »sidro«. Ukrivljenost krivulje Bézier določajo kontrolne točke (»ročice«). S premikom kontrolne točke se spremeni oblika krivulje Bézier.

Kontrolne točke so vidne le v načinu »Uredi točke«. Kontrolne točke so predstavljene s krožci, točke sidranja pa s kvadratki. Začetna točka je malce večja kot druge točke sidranja.

Odseke krivulj Bézier in ravnih črt lahko združimo v bolj kompleksne krivulje Bézier. Za združevanje soležnih odsekov lahko uporabimo tri različne prehode:

- Simetrična točka sidranja ima enako ukrivljenost na obeh straneh in kontrolni črti se gibljeta skupaj v obliki ravne črte.

- Gladka točka sidranja ima lahko na vsaki strani različno ukrivljenost.

- Kotna točka sidranja ima eno ali dve neodvisni kontrolni črti. Spreminjanje ene strani nima nikakršnega učinka na drugo.

## Kako uporabljamo orodje Krivulja

1. V orodni vrstici Risba odprite orodno vrstico Krivulje in izberite orodje Krivulja .

2. Kliknite mesto, kjer želite začetek krivulje, in potegnite v smeri, kamor želite usmeriti krivuljo. Kontrolna črta bo nakazovala smer.

   Med vlečenjem držite pritisnjeno dvigalko, s čimer omejite smer na mrežo pod kotom 45.

3. Spustite gumb miške na mestu, kjer naj bo prva kontrolna točka.

4. Premaknite kazalec na mesto, kjer želite odsek krivulje končati. Krivulja sledi kazalcu.

5. Naredite nekaj od naslednjega:

- Dvokliknite položaj končne točke, da zaključite risanje črte.

  Za ustvarjanje zaprte oblike dvokliknite začetno točko črte.

- Kliknite in spustite gumb miške za dodajanje točke sidranja. Premaknite miško za risanje naslednjega odseka.

- Kliknite in povlecite v katero koli smer za dodajanje gladke točke sidranja.

## Kako uporabljamo orodje za prostoročno risanje

1. V orodni vrstici Risba odprite orodno vrstico Krivulje in izberite orodje Prostoročna črta .

2. Kliknite mesto, kjer želite začetek krivulje, in držite gumb miške pritisnjen.

3. Narišite prostoročno črto, kakor da rišete s svinčnikom.

4. Spustite gumb miške, da končate črto.

Podobne teme

Urejanje krivulj

Pretvorba bitnih slik v vektorske

Pretvorbe 2D-predmetov v krivulje, mnogokotnike in 3D-predmete

Pretvorba črk in znakov v risalne predmete

Podprite nas!