Vsebina

# Način neposredne kazalke

Aktivira oz. deaktivira neposredno kazalko. Slednja omogoča, da lahko začnete tipkati s klikom na začetku, sredini ali koncu poljubne vrstice besedila na strani.

Vedenje neposredne kazalke lahko določite z izbiro LibreOffice – NastavitveOrodja – Možnosti – LibreOffice Writer – Pripomočki za oblikovanje.

Za dostop do tega ukaza ...

#### Iz menijske vrstice:

Izberite Uredi – Način neposredne kazalke.

#### Iz vmesnika zloženke v zavihkih:

Izberite Osnovno – meni Osnovno – Način neposredne kazalke.

#### Iz orodnih vrstic:

Vključi/izključi način neposredne kazalke

Z neposredno kazalko lahko z enim klikom v svoj dokument vstavite besedilo, slike, tabele, okvire in druge predmete.

Če naravnate neposredno kazalko približno na sredino med levim in desnim robom strani ali celice tabele, bo besedilo vstavljeno na sredino. Podobno lahko vstavite besedilo poravnano desno, potem ko ste s kazalko naravnali na desnem robu.

Če imate vključene samopopravke je možno, da bodo prazni odstavki, tabulatorji in presledki, ki ste jih vnesli z neposredno kazalko, v trenutku avtomatično izginili. Hkrati ne morete uporabljati možnosti samopopravkov in neposredne kazalke. Morali se boste odločiti le za eno.

Neposredna kazalka nastavi tabulatorje na položaj kazalke. Če naknadno zamenjate tabulatorje, npr. dodelite nove predloge odstavka, se lahko spremeni tudi lega besedila na strani.

Podprite nas!