Vsebina

# Možnosti tiskanja

Določa možnosti nastavitev za tiskanje.

Za dostop do tega ukaza ...

Izberite LibreOffice – NastavitveOrodja – Možnosti – LibreOffice – Tiskanje.

Hitrejše tiskanje z okleščenimi podatki

## Zmanjšaj podatke za tiskanje

Količino podatkov, ki bodo poslani tiskalniku, lahko zmanjšate. Zmanjšanje podatkov tiskanje pospeši, ker so datoteke za tiskanje manjše. S tem tiskalnikom z manj pomnilnika olajšate tiskanje. Zaradi zmanjšanja podatkov za tiskanje se kakovost tiskanja lahko nekoliko poslabša.

### Nastavitve za

Določa, ali nastavitve tiskanja veljajo za neposredno tiskanje ali za tiskanje v datoteko.

### Zmanjšaj prosojnost

Če označite to polje, bodo prosojni predmeti natisnjeni kot običajni, neprosojni predmeti, odvisno od vašega izbora med sledečima izbirnima gumboma.

Prosojnosti ni mogoče neposredno posredovati tiskalniku. Področja dokumenta, v katerih mora biti prosojnost vidna, morajo biti zato vedno izračunana kot bitne slike in poslana tiskalniku. Velikost podatkov je odvisna od velikosti bitnih slik in ločljivosti tiskanja.

#### Samodejno

Določa, da je prosojnost natisnjena le, če prosojno področje obsega manj kot četrtino celotne strani.

#### Brez prosojnosti

Če izberete to možnost, prosojnost ne bo nikoli natisnjena.

### Zmanjšaj bitne slike

Določa, da so bitne slike natisnjene z zmanjšano kakovostjo. Ločljivost je mogoče le zmanjšati in ne povečati.

#### Visoka/navadna kakovost tiskanja

Visoka kakovost tiskanja ustreza ločljivosti 300 dpi. Navadna kakovost tiskanja ustreza ločljivosti 200 dpi.

#### Ločljivost

Določa največjo kakovost tiskanja v slikovnih točkah na palec (dpi). Ločljivost je mogoče le zmanjšati in ne povečati.

#### Vključi prosojne predmete

Če je to polje označeno, zmanjšanje kakovosti tiskanja za bitne slike velja tudi za prosojna področja predmetov.

### Zmanjšaj preliv

Če je to polje označeno, so prelivi natisnjeni v zmanjšani kakovosti.

#### Proge v prelivu

Določa največje število prog preliva za tiskanje.

#### Vmesna barva

Določa, da so proge natisnjene samo v posamezni vmesni barvi.

### Pretvori barve v sivine

Določa, da želite barve tiskati v črno-belih, sivinskih odtenkih.

## Opozorila tiskalnika

Določa, katera opozorila se pojavijo pred začetkom tiskanja.

### Velikost papirja

Potrdite to polje, če je določena velikost papirja potrebna za tiskanje trenutnega dokumenta. Če velikost papirja, uporabljena v tem dokumentu, pri trenutnem tiskalniku ni na voljo, boste prejeli sporočilo o napaki.

### Usmerjenost papirja

Potrdite to polje, če za tiskanje trenutnega dokumenta potrebujete določeno lego papirja. Če velikosti, ki jo uporablja trenutni dokument, tiskalnik ne omogoča, se bo pojavilo sporočilo o napaki.

### Prosojnost

Potrdite to polje, če želite še vedno prejeti opozorilo o tem, ali dokument vsebuje prosojne predmete. Če tiskate tak dokument, se pojavi pogovorno okno, v katerem lahko izberete, ali naj se prosojnost v tem ukazu tiskalniku natisne.

Podprite nas!