Vsebina

# Filtriranje vrtilnih tabel

Za odstranjevanje neželenih podatkov iz vrtilne tabele lahko uporabite filtre.

Za priklic pogovornega okna pogojev filtriranja pritisnite gumb Filtriraj na delovnem listu. Druga možnost je, da prikličete kontekstni meni vrtilne tabele in izberete ukaz Filtriraj. Pojavi se pogovorno okno Filter. Tu lahko filtrirate vrtilno tabelo.

Za prikaz pojavnega okna lahko kliknete tudi puščico na gumbu vrtilne tabele. V tem pojavnem oknu lahko urejate nastavitve vidnosti povezanega polja.

- Pojavno okno prikaže seznam članov polja, povezanih s tistim poljem. Na levi strani vsakega člana polja je potrditveno polje. Če ima polje drugačno pojavno ime, ki se razlikuje od njegovega izvirnega imena, je na seznamu prikazano to ime.

- Omogočite ali onemogočite potrditveno polje, če želite prikazati oziroma skriti povezanega člana polja v vrtilni tabeli.

- Omogočite ali onemogočite polje Vse, če želite pokazati vse oziroma nobenega od članov polja.

- V pojavnem oknu izberite člana polja in kliknite gumb Pokaži le trenutni element, s čimer prikažete le izbranega člana polja. Vsi drugi člani polja so skriti v vrtilni tabeli.

- V pojavnem oknu izberite člana polja in kliknite gumb Skrij le trenutni element, s čimer skrijete le izbranega člana polja. Vsi drugi člani polja so prikazani v vrtilni tabeli.

- Ukazi omogočajo razvrstitev članov polja v naraščajočem oz. padajočem zaporedju ali pa glede na razvrstitveni seznam po meri.

- Če želite urediti sezname za razvrščanje po meri, odprite LibreOffice – LastnostiOrodja – Možnosti – LibreOffice Calc – Razvrščevalni seznami.

- Puščica za odpiranje pojavnega okna je običajno črne barve. Če polje vsebuje enega ali več skritih članov polja, je puščica modra, v njenem desnem spodnjem kotu pa je majhen kvadratek.

- Odprete lahko tudi pojavno okno, če se s kazalko celice postavite h gumbu in pritisnete tipki Cmdkrmilka+D.

Podobne teme

Vrtilna tabela

Ustvarjanje vrtilnih tabel

Urejanje vrtilnih tabel

Oblikovanje vrtilnih tabel

Posodabljanje vrtilnih tabel

Združevanje vrtilnih tabel

Izbiranje izhodnih obsegov vrtilne tabele

Brisanje vrtilnih tabel

Vrtilni grafikon

Podprite nas!