Vsebina

# Formula

Odpre podmeni, iz katerega lahko v celico tabele vstavite formulo. Postavite kazalko v celico tabele ali na mesto v dokumentu, kjer želite izpisati rezultat. Kliknite ikono Formula in iz podmenija izberite želeno formulo.

Formula se pojavi v vnosni vrstici. Za določitev obsega celic v tabeli izberite želene celice z miško. Ustrezni sklici na celice se pojavijo v vnosni vrstici. Vnesite dodatne parametre, če je to potrebno, in kliknite Uporabi za potrditev vnosa. Formulo lahko vnesete tudi neposredno, če poznate ustrezno skladnjo. To je obvezno v pogovornih oknih Vstavi polja in Uredi polja.

Za dostop do tega ukaza ...

#### Iz menijske vrstice:

Izberite Tabela – Uredi formulo.

#### Iz vmesnika zloženke v zavihkih:

Na zavihku Tabela izberite Uredi formulo.

#### Iz stranske vrstice:

V podoknu Tabela zloženega zavihka Lastnosti izberite Uredi formulo.

#### Iz orodnih vrstic:

Formula

#### Na tipkovnici:

Pritisnite F2.

## Povzetek možnosti formule

### Osnovne računske funkcije

Operacija | Ime | Primer
--- | --- | ---
Seštevanje | + | Izračuna vsoto. Primer: <A1> + 8
Odštevanje | - | Izračuna razliko. Primer: 10 - <B5>
Množenje | MUL ali * | Izračuna produkt. Primer: 7 MUL 9 izpiše 63
Deljenje | DIV ali / | Izračuna kvocient. Primer: 100 DIV 15 izpiše 6,67

### Osnovne funkcije v podmeniju

Funkcija | Ime | Primer
--- | --- | ---
Vsota | SUM | Izračuna vsoto izbranih celic. Primer: SUM <A2:C2> prikaže vsoto vrednosti v celicah A2 do C2
Zaokroži | ROUND | Zaokroži število do navedenih decimalnih mest. Primer: 15,678 ROUND 2 izpiše 15,68
Kvadratni koren | SQRT | Izračuna kvadratni koren števila. Primer: SQRT 25 izpiše 5
Potenca | POW | Izračuna eksponentno funkcijo števila. Primer: 2 POW 8 izpiše 256

### Operatorji

V formule lahko vstavite različne operatorje. Izberite med naslednjimi funkcijami:

Operator | Ime | Primer
--- | --- | ---
Ločilo v seznamu | | | Ločilo elementov seznama. Primer uporabe seznama: MIN 10|20|50|<C6>|<A2:B6>|20
Enako | EQ ali == | Preveri, če so izbrane vrednosti enake. Če niso enake je rezultat nič, drugače pa se prikaže 1 (true oz. velja). Primer: <A1> EQ 2 prikaže 1, če je vsebina A1 enaka 2
Ni enako | NEQ ali != | Preveri neenakost med izbranimi vrednostmi. Primer: <A1> NEQ 2 prikaže 0 (napačno), če je vsebina A1 enaka 2
Manjše ali enako | LEQ | Preveri, če so vrednosti manjše ali enake navedeni vrednosti. Primer: <A1> LEQ 2 prikaže 1 (velja oz. true), če je vsebina A1 manjša ali enaka 2
Večje ali enako | GEQ | Preveri, če so vrednosti večje ali enake navedeni vrednosti. Primer: <A1> GEQ 2 prikaže 1 (velja oz. true), če je vsebina A1 večja ali enaka 2
Manjše | L | Preveri, če so vrednosti manjše od navedene vrednosti. Primer: <A1> L 2 prikaže 1 (velja oz. true), če je vsebina A1 manjša od 2
Večje | G | Preveri, če so vrednosti večje od navedene vrednosti. Primer: <A1> G 2 prikaže 1 (velja oz. true), če je vsebina A1 večja od 2
Logični ali | OR | Preveri izraz z vrednostmi, ki se ujemajo z logičnim ALI. Primer: 0 OR 0 prikaže 0 (ne velja oz. false), vse ostalo se konča z 1 (velja oz. true).
Logični X ali | XOR | Preveri izraz z vrednostmi, ki se ujemajo z logičnim izključevalnim ALI. Primer: 1 XOR 0 prikaže 1 (velja oz. true)
Logični in | AND | Preveri izraz z vrednostmi, ki se ujemajo z logičnim IN. Primer: 1 AND 2 prikaže 1 (velja oz. true)
Logični ne | NOT | Preveri izraz z vrednostmi, ki se ujemajo z logičnim NE. Primer: NOT 1 (velja oz. true) prikaže 0 (ne velja oz. false)

### Statistične funkcije

Izbirate lahko med naslednjimi statističnimi funkcijami:

Funkcija | Ime | Primer
--- | --- | ---
Srednja vrednost | MEAN | Računa aritmetično srednjo vrednost vrednosti na področju ali seznamu. Primer: MEAN 10|30|20 izpiše 20
Najmanjša vrednost | MIN | Izračuna najmanjšo vrednost področja ali seznama. Primer: MIN 10|30|20 prikaže 10
Največja vrednost | MAX | Izračuna največjo vrednost področja ali seznama. Primer: MAX 10|30|20 izpiše 30
Produkt | PRODUCT | Izračuna produkt izbranih celic. Primer: PRODUCT <A2:C2> prikaže produkt vrednosti v celicah A2 do C2
Števec | COUNT | Prešteje celice, ki niso prazne. Primer: COUNT <A2:C2> prikaže število ne praznih celic v obsegu celic A2 do C2

### Funkcije

Izbirate lahko med naslednjimi funkcijami:

Funkcija | Ime | Primer
--- | --- | ---
Sinus | SIN | Izračuna sinus v radianih. Primer: SIN (PI/2) prikaže 1
Kosinus | COS | Izračuna kosinus v radianih. Primer: COS 1 izpiše 0,54
Tangens | TAN | Izračuna tangens v radianih. Primer: TAN <A1>
Arkus sinus | ASIN | Izračuna arkus sinus v radianih. Primer: ASIN 1
Arkus kosinus | ACOS | Izračuna arkus kosinus v radianih. Primer: ACOS 1
Arkus tangens | ATAN | Izračuna arkus tangens v radianih. Primer: ATAN 1
Absolutna vrednost | ABS | Vrne absolutno vrednost števila. Primer: ABS -34 vrne 34.
Predznak | SIGN | Vrne matematični predznak števila. Primer: SIGN -23 vrne -1
Celoštevilski del | INT | Vrne celi del števila. Primer: INT 2,6 vrne 2
Ostanek pri deljenju celih števil | MOD | Vrne ostanek pri deljenju enega celega števila z drugim. Primer: MOD(18 | 4) vrne 2.

### Spremenljivke lastnosti dokumenta

Sledeče lastnosti dokumenta najdete tudi pod Datoteka – Lastnosti – Statistika.

Ime | Opis
--- | ---
CHAR | Število znakov v dokumentu
WORD | Število besed v dokumentu
PARA | Število odstavkov v dokumentu
GRAPH | Število slik v dokumentu
TABLES | Število tabel v dokumentu
OLE | Število predmetov OLE v dokumentu
PAGE | Skupno število strani v dokumentu

### Več definiranih vrednosti

Opis | Ime | Vrednost
--- | --- | ---
PI | PI | 3.1415...
Eulerjeva konstanta | E | 2.71828...
Velja | TRUE | ni enako 0
Ne velja | FALSE | 0

Podprite nas!